NaiveNeuron/SloPal huggingface dataset:
Kaliňák, Robert, poslanec NR SR (2011-03-22):
Ďakujem pekne. Áno, pani ministerka, musím vám povedať, samozrejme, na právnickej fakulte sme nemali matematiku, a preto zrejme to bude z toho, že máme s tým problém, že čo je silný a čo je slabý mandát. Po prvé vaša politická strana má 15 %, ak toto je nejaký silný mandát, tak sa potom naozaj dobre bavím. A viete, silný mandát je vtedy, ak by ste mohli zmeniť ústavu. Vtedy by ste mali deväťdesiat hlasov, vtedy by to bol možno silnejší mandát. Keď chcete hlasy od občanov, tak v rámci prednostného hlasovania ste mali 74-tisíc a to je v podstate naozaj zlomok tých preferenčných hlasov priamo od ľudí, ktorí dávali mandát nám. A pravda je aj tá, že naozaj Rada Európy a Výbor ministrov Rady Európy ohodnotili našu prácu. Vy už ste štyri roky viedli ministerstvo, pani ministerka. A vaša chuť na moc sa predsa ukázala v závere, kedy ste z radov KDH, aby ste mohli byť ministerka, prestúpili do radov SDKÚ, ale to nechcem ako osobne, veď to je vaše rozhodnutie, samozrejme, prirodzene demokratické a slobodné, ale to je poznačené aj tým, že štyri roky ste to ministerstvo viedli a nepohla sa ďalej otázka dlhých súdnych konaní. Obchodný register, to je vec, ktorú sme vám vždycky kvitovali, veď vidíte, my sme objektívni a vecní. My sme objektívni a vecní, ale v ostatných veciach ste zlyhali, tak ako zlyhávate teraz. Ak vy poviete, že aby si „kapri“ nevypustili rybník, preto nezavoláte prokuratúru na rokovania, tak len priznávate to, že im ten rybník chcete vypustiť, že chcete prokuratúru zničiť a podriadiť ju priamo sebe. Veď ste to priamo priznali. Tým, že hovoríte o Štefanovi Harabinovi, len priznávate, že vám ide len o to, aby ste všetko zničili len v rámci boja pod heslom: boj proti Štefanovi Harabinovi. Veď naozaj má pravdu Dušan Jarjabek, že choďte si sadnúť, dajte si kávičku, dajte mu tri facky, možno sa vám uľaví. (Smiech v rokovacej sále.) Ale neničte celý systém, ktorý je tu, ktorý nenastavoval Štefan Harabin, ktorý nenastavoval nikto, ale ktorý sa tu dvadsať rokov vyvíja, za ktorý sme v ´89. viacerí bojovali. Boli sme vtedy... (Prerušenie vystúpenia časomerom.)
Remiášová, Anna, poslankyňa NR SR (2020-11-03):
Tak len pár slov na to, čo som bola nútená si tu vypočuť. Som veľmi rada, že mal rúško rečník, pretože tie jedovaté sliny, ktoré púšťal, tak tie ozaj boli strašne silné. Chcela som mu niečo povedať, ale vzhľadom na to, že utiekol, tak dokážem povedať asi len toľko, pripomenul mi Mečiara, ktorý predo mnou utekal tri roky a aj tak som ho dobehla. Ak si myslí, že Igor a táto vláda a my všetci slušní ľudia, ktorí sa k sebe správame s úctou a s rešpektom, budeme tolerovať, keď nám taká nula bude tu vykrikovať, že sme nikto, tak sa veľmi mýli. Ja som niekto. To je za druhé. A za tretie, myslím si, že COVID síce nám skrížil plány, pretože už tie lavice by boli dávno preriedené, ale vyrovnáme sa s tým, zvládneme ho, pretože COVID je síce vírus, ale nie je až tak silne zažratý v Slovákoch, ako bol komunizmus. A to je oveľa horší vírus. A je mi ľúto, že tí paraziti a pohrobkovia minulého režimu, ktorí tak strašne ublížili ľuďom vtedy, v tom období žijúcim, a ja a Vlado Zajačik sme dôkazmi, my sme to prežili. Tak nech mi tu nevyskakuje niekto jako pajác a robí hrdinu zo seba a o nás bude hovoriť, že sme nikto. To nech si hovorí u nich na klube. (Potlesk.) A že ja mám problém hovoriť, pretože mám poškodené hlasivky, aj to majú na vine, sú za to zodpovední práve predchádzajúca vláda. Chcela som vlastne vám všetkým poďakovať, ktorí ste vydržali so mnou počúvať tie hrozné reči, tie, tie drísty, ja nemám námietky voči jeho názoru, ale aby tu niekoho urážal, na to nemá právo. Pretože ja si vás všetkých veľmi vážim. (Potlesk.) Ďakujem. Pán predsedajúci, chcela by som vás požiadať o hlasovanie v najbližšom termíne, to znamená zajtra.
Figeľ, Ján, podpredseda NR SR (2014-11-09):
Nech sa páči, Ľubomír Galko.
Grendel, Gábor, podpredseda NR SR (2023-02-07):
Pán poslanec Peter Pollák.
Matovič, Igor, podpredseda vlády a minister financií SR (2021-05-27):
... že vôbec nepozná, že vôbec nepozná zákon o rozpočtových pravidlách, ktorý vyslovene zakazuje, ktorý vyslovene zakazuje použiť na výdavky rozpočtové nadpríjmy. (Výkriky z pléna.) Dobre, no tak chvíľku počkám, kým sa ukľudníte a potom budem pokračovať, dobre? Dohodnime sa, v pohode, tak ja tu vydržím aj do polnoci, mne to je jedno. (Ruch v sále.)
Šeliga, Juraj, podpredseda NR SR (2020-04-07):
Ďakujem pekne. Pán poslanec Kamenický bol jediný písomne prihlásený do rozpravy. Pýtam sa, kto sa chce prihlásiť ústne do rozpravy. Ďakujem pekne. Uzatváram možnosť prihlásiť sa ústne do rozpravy. Ako prvý vystúpi pán poslanec Ňarjaš. Nech sa páči.
Spišiak, Jaroslav, poslanec NR SR (2023-12-08):
Ďakujem za slovo. No ja ešte nie som kovaný politik ani nie som odborník na enviroproblematiku, ale napriek tomu som cítil, že mal by som tu niečo povedať v tej faktickej poznámke, a to to, že ja som sem naozaj prišiel s tým, že tu niečo budeme reálne, reálne riešiť, argumentačne podopierať a snažiť sa pomôcť tej koalícii skvalitniť, možno zlepšiť, možno upresniť ich určite v dobrej miere, dobrej mienke tvorenú legislatívu. Ale vidím, že naša snaha je tu absolútne nula, niekto má... ja sa cítim, v živote som sa necítil tak zbytočný jak tu. Sedím, počúvam – a nič. Nič, nič, nič. Až prišiel pán Hlina a vysvetlil mi problém tohto zákona predkladaného v skrátenom legislatívnom konaní. A dospel som k názoru, že nebyť tých superveľkých bohatých ľudí, ktorým vadí tá záťaž, tak určite by nepredložili v skrátenom, aby pomohli tým malým maloroľníkom alebo malým ľuďom, ktorí nemajú na to odstránenie envirozáťaží. Čiže oni, tí malí, môžu fakt ďakovať tým veľkým, že možno sa im nejak pomôže, lebo bez nich by to zrejme určite nebolo a určite nie v skrátenom legislatívnom konaní. Takže toľko z mojej strany, ďakujem. (Potlesk.)
Mazurek, Milan, poslanec NR SR (2022-02-03):
Ja musím na rovinu povedať, že už som unavený a absolútne ma nezaujímajú tie koaličné kecy, že čo minulá vláda, čo tamtá vláda. Dva roky vládnu, nech už sa spamätajú, nech si začnú uvedomovať, že ak ľudia trpia a nemajú z čoho platiť základné potraviny, tak nestačí, že koaličný poslanec odrepoce niečo, čo bolo v roku 2012. To nerieši situáciu toho človeka. To len ten koaličný poslanec hľadá nejakú skulinku, ako si pred svojím vlastným svedomím ospravedlniť to, že na tých ľudí zvysoka kašle. A to nás ako opozíciu vôbec nemusí zaujímať. A presne tak, ako povedal kolega Erik Tomáš, to, čo predviedol Igor Matovič, to je pľuvanec do tváre všetkým pohraničným firmám, obchodníkom. Veď je priam neuveriteľné, že dnes, keď ľudia žijú niekde v prihraničnej oblasti napríklad s Poľskom, čo viem na vlastnej skúsenosti, stačí im prekročiť pár kilometrov a nakupujú dokonca všetko o 20 až 30 % lacnejšie. Čo majú tí ľudia robiť? Jasné, že tam idú nakupovať. A čo majú robiť tí obchodníci v prihraničných oblastiach? Tí sa spoliehali aspoň trochu na vládu, že sa pokúsi dorovnať ten rozdiel tým istým opatrením, ktoré spravilo Poľsko. A Igor Matovič im povie, tu máte prostredník, ktorý vám ukážem, žiadna DPH sa znižovať nebude, jednoducho zdochnite od hladu, skrachujte, to je moja vôľa voči vám! Tak sa Igor Matovič správa k slovenskej ekonomike! A kto ešte neotvoril oči, teraz mal obrovskú príležitosť. To, čo predvádzate, to, čo robíte ľuďom na Slovensku, je priam nehorázne, je odporné, je neľudské, je to cynické! A chápem jednu vec, že národ Igora Matoviča znenávidel, tak si Matovič možno povie, že teraz mu to vrátim. Ale ak sme dospeli do bodu, že minister financií sa mstí vlastnému národu, vlastnému obyvateľstvu, tak sa vás pýtam, kedy to chcete zabaliť. Aspoň trochu sebaúcty, aspoň trochu svedomia a cti si zachovať, aby ste neskončili ako tá najväč... (Prerušenie vystúpenia časomerom.)
Laššáková, Jana, podpredsedníčka NR SR (2014-11-10):
Pán poslanec Halúz.
Smolíková, Eva, poslankyňa NR SR (2017-05-12):
Ďakujem za otázku, pán poslanec. Práveže nie je to u nás tak, ako ste povedali, že je to v Austrálii, že je z toho biznis model, oni si to chvália. No, my by sme si to chválili, pokiaľ by sem naozaj tí ľudia prichádzali s tým, že oni sa tu chcú vzdelávať, ale sú to väčšinou tí starší ľudia, ktorí už nespĺňajú tú podmienku toho veku, a oni sa v týchto našich jazykovkách, áno, oni sú tam zapísaní, oni sú tam zaevidovaní, ale ani raz sa tam neukázali. Oni sa nám tu motkajú v rámci schengenského priestoru a bolo to prejednané a je to prejednané aj s ľuďmi, ktorí sa zaoberajú touto činnosťou, a prejednávali sme to aj so štátnymi úradníkmi z pohraničnej a cudzineckej polície, kde sú už podozrenia, kde sú trestné oznámenia aj na naše jazykovky. A práve toto nás vedie k tomu, že ľudia, ktorí sem takto prichádzajú, tu v rámci toho spomenutého nášho priestoru vykonávajú rôznu inú činnosť, ktorá vôbec nemá nič, nijaký súvis so vzdelávaním, ale práveže sú nebezpečenstvom. A jeden z takýchto kvázi študentov jazykovky bol aj ten, ktorý potom spôsobil tú katastrofu v tom Francúzsku, že sa nám tu dva mesiace takto zdržoval v Nitre a oni vlastne tým získajú to povolenie u nás na ten prechodný pobyt, a keď sa to tieto rôzne iné aktivity vyhodnocujú, tak za nich zodpovedá naša republika. Čiže my si musíme skutočne ten náš priestor, nielen celoeurópsky, ale v prvom rade ten náš domáci, slovenský, takto chrániť. A ja som veľmi rada, že som bola oslovená podnetom, aby sa táto vec riešila, a riaditelia týchto jazykových škôl majú s tým určite problémy, hoci je tam aj otázka biznisu, ale to už je vecou orgánov činných v trestnom konaní. Ďakujem.
Hrušovský, Pavol, podpredseda NR SR (2010-12-07):
Pán poslanec Petrák, nech sa páči.
Šuca, Peter, poslanec NR SR (2019-10-22):
Pán predsedajúci... (Spravodajca sa obrátil k predsedajúcemu a pokračoval mimo mikrofónu.)
Dubačová, Viera, poslankyňa NR SR (2016-03-23):
Sľubujem. (Potlesk.)
Kondrót, Maroš, poslanec NR SR (2014-12-04):
V rozprave nevystúpil žiaden pán poslanec, nebol teda podaný žiaden pozmeňujúci návrh. Pán predseda, dajte preto, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy č. 1272a.
Fitz, Peter, poslanec NR SR (2013-02-06):
Ďakujem. Vážený pán predsedajúci, vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslankyne Národnej rady Jany Žitňanskej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona o rokovacom poriadku, ako i náležité určenie v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyv a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 9. novembra 2012 č. 285 a podľa § 71 rokovacieho poriadku navrhujem, aby návrh zákona prerokovali: ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu v Národnej rade Slovenskej republiky v prvom čítaní. Vážený pán predsedajúci, ďakujem. Skončil som. Otvorte rozpravu.
Grendel, Gábor, podpredseda NR SR (2021-06-23):
Ďakujem. Prerušujem rokovanie o tomto bode programu. Nasledujúcim bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 143/1998 o civilnom letectve (letecký zákon) a o zmene a doplnení niektorých zákonov v znení neskorších predpisov. Návrh zákona je uverejnený ako tlač 574, návrh na jeho pridelenie na prerokovanie výborom je v rozhodnutí č. 587. Dávam slovo pánovi poslancovi Milošovi Svrčekovi, aby návrh zákona uviedol. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov , tlač 574.]
Danko Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 142 poslancov, za 76, proti 54, zdržalo sa 11, nehlasoval 1. Konštatujem, že sme návrh schválili a pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 136 poslancov, za 132, proti žiadny, zdržali sa 3, nehlasoval 1. Konštatujem, že sme tento návrh schválili. Ďalej prosím určenú spravodajkyňu z výboru pre hospodárske záležitosti poslankyňu Miriam Šutekovú, aby uviedla hlasovanie v prvom čítaní o návrhu poslancov Kremského, Kuriaka, Tótha, Libu a Vonsa na vydanie zákona, ktorým sa mení zákon č. 497/2022 Z. z. o preverovaní zahraničných investícií, tlač 1376, bod 50 schváleného programu. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Libu a Petra Vonsa na vydanie zákona, ktorým sa mení zákon č. 497/2022 Z. z. o preverovaní zahraničných investícií a o zmene a doplnení niektorých zákonov , tlač 1376.)
Pellegrini, Peter, predseda NR SR (2015-05-22):
Ďakujem pekne. Pán Osuský, nech sa páči.
Danko, Andrej, podpredseda NR SR (2023-12-08):
Ďakujem. Vyhlasujem rozpravu za skončenú. Chce k rozprave zaujať stanovisko pán navrhovateľ? S reakciou na faktické pán poslanec Hlina.
Grendel, Gábor, podpredseda NR SR (2022-09-29):
Pán poslanec Štefan Kuffa nie je v sále. A ako posledný s faktickou poznámkou pán poslanec Richard Nemec.
P. Paška, predseda NR SR: (2009-03-11):
(Hlasovanie.) 126 prítomných, 106 za, 3 proti, 17 sa zdržali. Návrh sme pridelili do výborov a určili lehotu na prerokovanie. Teraz poprosím pána poslanca Švidroňa, aby v prvom čítaní uviedol hlasovanie o vládnom návrhu zákona o stimuloch pre výskum a vývoj, je to tlač 936, zákon č. 595/2003 Z. z. (Hlasovanie o vládnom návrhu zákona o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov , tlač 936.)
Číž, Miroslav, podpredseda NR SR (2014-12-11):
Ďakujem pekne. Pán poslanec Mikloško, máte právo položiť otázku v rozsahu dvoch minút. Máte záujem využiť toto právo? Máte slovo.
Přidal, Alojz, poslanec NR SR (2015-03-24):
V rozprave vystúpilo 5 poslancov a všetci ho podporili, takže očakávam, že tento návrh bude schválený, a preto vás žiadam, aby ste v súlade s § 73 ods. 3 písm. c) dali hlasovať o tom, že Národná rada prerokuje tento návrh v druhom čítaní.
J. Laššáková, poslankyňa: (2007-10-23):
Pani poslankyňa Biró navrhla rozšíriť o ďalší súd v Šali a pani poslankyňa Žitňanská podala pozmeňujúci návrh. Najprv budeme hlasovať o pozmeňujúcich návrhoch, tak ako sú uvedené v spoločnej správe s tým, že ja som navrhla, aby sme hlasovali spoločne o bodoch 4, 6, 8, 11, 12, 13, 14 s návrhom gestorského výboru schváliť. Potom budeme hlasovať spoločne o bodoch 3.1 a 3.2 s návrhom gestorského výboru schváliť. Potom budeme hlasovať spoločne o bode 1, 5 a 7. Je to vytvorenie súdu Partizánske, pretože spolu súvisia s odporúčaním gestorského výboru neschváliť a mali by sme hlasovať aj bodoch 2.1, 2.2, 7 a 10, ale keď schválime bod 2, teda body 3.1 a 3.2, o tomto návrhu by sme nemali hlasovať. Prosím, pán predseda, dajte hlasovať spoločne o bodoch 4, 6, 8, 11, 12, 13, 14 s návrhom gestorského výboru schváliť.
Nicholsonová, Lucia, poslankyňa NR SR (2012-09-25):
Ďakujem veľmi pekne za slovo. No, ja si nemôžem pomôcť a nemôžem sa ubrániť tomu pocitu, že tomuto plénu nejde o to, aby sme zvyšovali kvalifikovanosť pracovnej sily na Slovensku? Tomuto plénu nejde o to, aby sme zvyšovali vzdelanosť ľudí na Slovensku? Pozrite si, prosím vás pekne, aktuálne tabuľky z Ústredia práce, sociálnych vecí a rodiny, my máme obrovský problém s dlhodobo nezamestnanými ľuďmi. Pozrite si tých ľudí podľa vzdelania. My ich dokážeme dnes roztriediť podľa vzdelania, ktorá je tá najväčšia kategória, ktorú proste nevieme umiestniť na otvorenom trhu práce. To je nekvalifikovaná pracovná sila. O čom vy mi tu rozprávate, z akej krajiny vy ste prišli, že títo ľudia sa dokážu zamestnať? Tí ľudia, ktorí nemajú ukončené základné vzdelanie, až na výnimky, pani kolegyňa, som vás veľmi pozorne počúvala a ja viem, že existujú výnimky, ale to sú ľudia, ktorých dokážeme spočítať na prstoch jednej ruky. My máme obrovský problém s nekvalifikovanou pracovnou silou, s ľuďmi, ktorí nemajú ukončené základné vzdelanie a sú dlhodobo, desať rokov a viac, v evidencii nezamestnaných. Stratili všetky pracovné návyky, čo je horšie, oni ich ani nemali kedy nadobudnúť, pretože to sú ľudia, ktorí nikdy nepracovali. A nepracovali práve v dôsledku toho, že nedokážu uspieť na otvorenom trhu práce, pretože nemajú tú kvalifikáciu a vo vrecku majú vodičský preukaz. Z akej krajiny vy ste to prišli? Vy ste si sem snáď odskočili možnože, neviem, z nejakej škandinávskej alebo podobnej, pretože ja sa nestačím čudovať vašim argumentom. Ďakujem.
B. Bugár, podpredseda NR SR: (2004-12-02):
Otváram rozpravu o tomto bode programu. Pýtam sa, či sa hlási niekto do rozpravy, keďže som nedostal žiadnu písomnú prihlášku. Ako jediný pán poslanec Kaliňák. Končím možnosť sa prihlásiť ústne do rozpravy. Pán poslanec, pán predseda výboru, nech sa páči, máte slovo.
Danko, Andrej, podpredseda NR SR (2024-01-19):
Poslankyňa Gažovičová.
Zajac, Pavol, poslanec NR SR (2013-03-26):
Vážená pani predsedajúca, vážené pani poslankyne, vážení páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu, do ktorej sa hneď hlásim.
M. Damborská, poslankyňa: (2008-10-28):
V Európskej charte regionálnych alebo menšinových jazykov sa pravdaže hovorí aj to, že ochrana a podpora regionálnych alebo menšinových jazykov by nemala byť na úkor oficiálnych jazykov a potreby ich učenia, že v oblasti vzdelávania sa zmluvné strany zaväzujú na územiach, kde sa také jazyky používajú, podľa situácie každého z týchto jazykov a bez ujmy, opakujem, bez ujmy na výučbe oficiálneho jazyka štátu. Ďakujem.
Kuffa, Štefan, poslanec NR SR (2013-05-29):
Ďakujem za slovo. No toto tu ešte naozaj nebolo. Ten návrh zákona je hrozný. Treba ho stiahnuť preč a utekať z tohto parlamentu kadeľahšie. Tak som sa na tým zamyslel. Mali sme tu správu o zamestnanosti, resp. nezamestnanosti, ako tvoriť nové pracovné miesta. A to je úplne absurdné. Nové pracovné miesta budeme dotovať cudzím vlastníctvom, majetkom, pôdou roľníkov. Roľníkovi zoberieme pôdu, aby sme ňou zaplatili vytvorenie nových pracovných miest. Ja nemôžem niekomu ukradnúť ten majetok, aby som zaplatil čosi niekomu druhému. To je úplne totálne nespravodlivé. Doposiaľ nové pracovné miesta sa naozaj dotovali financiami úplne iným spôsobom. A nemôžeme páchať násilie na iných ľuďoch, aby sme zaplatili nejakú investíciu. Je to naozaj veľmi, veľmi nespravodlivé. Doposiaľ aj s udržateľnosťou existujúcich pracovných miest som nesúhlasil, lebo na jedno miesto, aby sa v podniku udržalo, aby sme dali 32 tisíc eur alebo 54 tisíc, 56 tisíc eur, je to nespravodlivé voči tým ďalším podnikateľským subjektom. A rovnako tu je veľmi nespravodlivé niekoho obrať o majetok a zaplatiť niekomu inému cudzím majetkom. Tomu sa hovorí krádež, ktorá sa bude ešte opierať o zákon. Ak naozaj tento návrh zákona prejde, aj ja budem ten, ktorý podpíše to a bude aktívne tiež pracovať na tom, aby bol podaný podnet na Ústavný súd, aby tento zákon bol naozaj zamietnutý. Všetkých kolegov vyzývam tu v parlamente, aby hlasovaním odmietli návrh tohto zákona. Ďakujem.
M. Hort, podpredseda NR SR: (2007-12-11):
Chcel by som pánov poslancov, ktorí sú prihlásení s faktickou poznámkou, informovať, že rozprava už bola uzatvorená. Toto bolo vystúpenie záverečné, bohužiaľ, nie v rozprave, navrhovateľa, budete si musieť svoje pripomienky zrejme nechať na druhé čítanie. Chcete vystúpiť? Záverečné slovo spravodajcu, nech sa páči.
T. Cabaj, poslanec: (2005-05-25):
Ak hovoril tu o nejakej právnej tupine, mrzí ma, pán predseda Národnej rady, že sa neobrátil na vás s týmto, pretože vy ste boli predseda komisie, v ktorej som aj ja sedel a ktorá robila a pripravovala zmenu rokovacieho poriadku. Mnohé veci sme v tej komisii prediskutovali a len vďaka tomuto parlamentu a možno, pán Mikloško, aj vďaka vám potom tento rokovací poriadok neprešiel. Takže ono by to bolo treba asi adresovať niekde inde, nie tým, ktorí postupujú podľa rokovacieho poriadku, pretože ten v tejto Národnej rade platí. A musím povedať jednu vec. Ak ste tu hovorili o veľkom hrdinovi Michalovi Kováčovi, že akú mal popularitu, ako fungoval, keď tuto v parlamente sa zahlasovalo o tom, a ja som tiež bol ten, kto hlasoval za vyslovenie nedôvery jemu, tak v tých voľbách, keď bol taký populárny, prečo nebol úspešný? Skončil ako absolútny posledný kandidát po funkcii prezidenta, v ktorej pôsobil 4 roky, a skončil totálne porazený. To znamená, ak mal takú dôveru občanov, neviem, čo poviete potom na adresu poslancov, ktorí sa k tomu vyjadrovali.
P. Miššík, poslanec: (2004-03-03):
Návrh zákona obsahuje z formálnoprávnej stránky všetky náležitosti uvedené v rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej právnej úpravy. Z dôvodovej správy vyplýva, že návrh zákona je v súlade s ústavou a ostatnými predpismi, nepredpokladá zvýšenie nárokov na finančné prostriedky zo štátneho rozpočtu, rozpočty obcí a vyšších územných celkov a nebude mať dosah na životné prostredie a tvorbu pracovných miest. Osobitná časť dôvodovej správy obsahuje odôvodnenie jednotlivých ustanovení. Problematika návrhu zákona nie je prioritnou aproximáciou podľa čl. 70 Európskej dohody o pridružení a nepatrí medzi prioritné oblasti aproximácie odporúčané v Bielej knihe. Nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 572 z 3. februára 2004 podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre verejnú správu, výbor pre ľudské práva, národnosti a postavenie žien, výbor pre nezlučiteľnosť funkcií štátnych funkcionárov. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 23. apríla 2004 a v gestorskom výbore do 30. apríla 2004. Pán predsedajúci, prosím, otvorte rozpravu.
Zajačik, Vladimír, poslanec NR SR (2023-02-17):
Pán predseda, hlasovali sme o všetkých pozmeňujúcich návrhoch zo spoločnej správy a z rozpravy. Pán predseda, dajte, prosím, hlasovať o postúpení návrhu zákona do tretieho čítania ihneď.
Šimko, Jozef, poslanec NR SR (2022-03-22):
Ešte, ešte dvadsať sekúnd.
Figeľ, Ján, podpredseda NR SR (2012-08-01):
Ďakujem pekne. Nie je to povinnosť, reagovať, pán kolega. Nech sa páči, pán poslanec Matovič.
Šeliga, Juraj, podpredseda NR SR (2021-02-05):
Na vaše vystúpenie sedem, osem. Nech sa páči, pán podpredseda Blanár.
Paška, Pavol, predseda NR SR (2013-09-03):
(Hlasovanie.) 144 prítomných, 132 za, 11 sa zdržali, 1 nehlasoval. Pridelili sme návrh výborom a určili lehotu na prerokovanie. Pán poslanec Hreha uvedie hlasovanie v prvom čítaní o vládnom návrhu zákona č. 145 o správnych poplatkoch, je to tlač 612. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony , tlač 612.)
Bugár, Béla, poslanec NR SR (2013-10-30):
Ďakujem, pán predsedajúci. Pán poslanec Fecko, ja som bol presvedčený, že vzhľadom k tomu, čo som tu videl minulý týždeň, podporím tento návrh. Ale po vašom vystúpení určite ho nepodporím. Viete prečo? Lebo zovšeobecňujete. Hovoríte o možnom nejakom referende, či chcete, vážení občania, aby poslanci boli opití. Pán poslanec, ja si to vyprosím. Nikdy som opitý nebol a moji kolegovia tiež nie. Samozrejme, môžte povedať, že trafená hus zagága. Ale čo sú to za rečičky? Hovoríte, že dehonestujeme Národnú radu. Buďte taký, teraz budem citovať pána, pána poslanca Hlinu, taký geroj, povedzte konkrétne, ktorí boli opití? Nech ich riešia ich vlastné kluby, predseda parlamentu, aby ľudia vedeli, kto sú. Vy zovšeobecňujete. A práve preto ste ma odhovorili od toho, aby som takýto návrh podporil.
Laššáková, Jana, podpredsedníčka NR SR (2015-06-23):
Ďakujem pekne, pán podpredseda vlády, zaujmite miesto určené pre navrhovateľov. A dávam slovo spravodajcovi, ktorého učil navrhnutý gestorský výbor pre financie a rozpočet, poslancovi Vladislavovi Petrášovi. (Ruch v sále.) Páni poslanci, poprosím vás o pokoj. Ja viem, že už je jedenásť hodín, ale vypočujme si ešte spravodajskú informáciu. Nech sa páči.
M. Fronc, minister školstva SR: (2004-01-20):
De facto ja sa odvolám aj na poslanca Čaploviča, ktorý vo výbore povedal, že drvivá väčšina vecí, ktoré potvrdzuje táto zmluva, sú de facto obsiahnuté v našich legislatívnych normách. Jediná vec sa mení v tom, že tu sa to oproti základnej zmluve trošku detailizuje, upresňuje, akým spôsobom sa to bude robiť. Takisto sa vrátim k tomu, čo hovorí základná zmluva. Táto zmluva vznikla na základe nielen programového vyhlásenia, ale na základe čl. 13 ods. 9, kde sa presne hovorí, že takto to bude ďalej upravené podrobnejšie, takisto sú tam v čl. 13 ods. 8 uložené povinnosti katolíckej cirkvi. Keď si prezriete článok o inšpekcii, je jasne povedané, že inšpekciu robí školská inšpekcia po dohode s príslušnou, v tomto prípade katolíckou cirkvou, ale len pre vyučovanie náboženstva. Jednoducho zákon o školskej inšpekcii hovorí, že kde vstupuje, ako to robí, nič sa takéto nedeje. Dámy a páni, páni poslanci a panie poslankyne, nechcem predlžovať čas, som ochotný mnohé tie rozporné veci osobne vysvetliť, pretože si myslím, že to je naozaj nepochopenie, a chcem vás vážne poprosiť o podporu obidvoch zmlúv, pretože len obidve zmluvy založia možný právny stav, ktorý sa dá realizovať v školskom systéme. Ak by ste podporili len jednu zmluvu a ktorúkoľvek druhú nie, tak si myslím, že by vznikol vážny rozpor, ktorý by bol aj v rozpore s ústavou. Ďakujem.
Glváč, Martin, podpredseda NR SR (2017-11-30):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Dušanovi Galisovi. Nech sa páči, pán poslanec.
Gröhling, Branislav, poslanec NR SR (2018-02-08):
Ďakujem, pán predsedajúci. Opäť po roku prinášame novelu zákona o odbornom vzdelávaní, zákona č. 61/2015 Z. z., pretože v 2015. to mal byť prelomový návrh zákona, ktorý reálne refrešne odborné vzdelávanie a zachráni celý spôsob vzdelávania v odbornom vzdelávaní alebo v odborných školách. Poľa dostupných informácií po troch rokoch fungovania tohto návrhu zákona je zapojených iba 1 370 žiakov a po troch rokoch je to okolo 2,5-tisíc žiakov, ale pri tej informačnej nerovnosti, ktorú v školstve máme, tak v podstate nikto nevie ani, koľko žiakov je vlastne zapojených do duálneho vzdelávania. Hoci v Národnom projekte rozvoja stredného odborného vzdelávania v 2015. bolo minutých 44 mil., čo keď prerátate na počet žiakov, ktorí sú teraz zapojení, je to okolo 17-tisíc euro na jedného žiaka, ktoré boli minuté naozaj z eurofondov. Môžme sa potom pýtať, kde tieto peniaze chcú, sú. A k tej mojej skúsenosti, školy hlavne kritizujú krátenie normatívu a nedostatočnú flexibilitu, ale o tom by som porozprával priamo pri jednotlivých bodoch, ktoré navrhujeme v tejto novele zákona, a týmto sa hlásim do rozpravy ako prvý. Ďakujem.
Laurenčík, Milan, podpredseda NR SR (2021-09-28):
Faktickú poznámku má pripravenú aj pán poslanec Eduard Kočiš, nech sa páči.
Laurenčík, Milan, podpredseda NR SR (2021-02-04):
Ďakujem, pán podpredseda, prosím, zaujmite miesto pre navrhovateľa. Ja teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi. Nech sa páči, máte slovo.
Rajtár, Jozef, poslanec NR SR (2018-06-15):
Ďakujem za slovo. Pristavil by som sa pri teda špeciálnom prokurátorovi pánovi Špirkovi. Špeciálna prokuratúra pod týmto vedením, bohužiaľ, stále nerobí tak, ako by mala, ale robí podľa toho, na čo si trúfne. Tak trúfla si na vlastného člena, na prokurátora Špirka, tam sa konalo okamžite a bolo tam spravené disciplinárne konanie. Ja som veľmi zvedavý, ako si trúfne po dlhom čase na ešte stále nie prvotriednych gaunerov typu oligarchov, ale na treťotriednych gaunerov ako Bašternák a Kočner. Či si trúfne. Lebo keby konala, ako mala, už by boli dávno v predbežnej väzbe za neustále sa opakujúce a pokračujúce trestné činy, ale ešte sa tak nestalo, takže som veľmi zvedavý, či si trúfne na základe všetkých faktov, na základe dobrých podkladov, ktoré sú, uvaliť predbežnú väzbu na takýchto treťotriednych gaunerov. Budem to pozorne sledovať.
Aštaryová, Zuzana, poslankyňa NR SR (2010-12-01):
Takže, pán predseda, prosím, dajte hlasovať o vládnom návrhu ako o celku s odporúčaním gestorského výboru schváliť.
Galko, Ľubomír, poslanec NR SR (2015-06-19):
... vážení páni poslanci, predkladám vám návrh novely zákona o správnych poplatkoch. Tie dôvody, kvôli ktorým ho predkladám, uvediem len stručne, lebo sú uvedené podrobne v dôvodovej správe. Cieľom navrhovanej úpravy je znížiť správny poplatok pre návrh na začatie konania o povolení vkladu práva k nehnuteľnostiam do katastra nehnuteľností v súvislosti s prevodom pôdy s nižšou výmerou v extravilánoch obcí a napomôcť tak riešeniu súčasného stavu mimoriadnej rozdrobenosti vlastníckych vzťahov k pôde. Tento návrh pomôže každému účastníkovi budúceho zmluvného vzťahu, pomôže jednak kupujúcim, najmä prvovýrobcom, ako aj predávajúcim, drobným vlastníkom, ktorí by sa po dlhom čase konečne mohli dostať k určitým finančným prostriedkom. Napriek zníženiu poplatkov predpokladám pozitívny vplyv na štátny rozpočet, pretože ak si vezmeme, že doteraz sa niektoré prevody vlastníctva pôdy jednoducho neuskutočnili, lebo hodnota správnych poplatkov, kolkových známok bola vo viacerých prípadoch vyššia ako cena samotnej pôdy, štát z toho nemal ani cent, ak by sa ale teraz uskutočnilo napr. stotisíc prevodov, ktoré by sa inak neuskutočnili pri najnižšej mnou navrhnutej sadzbe 5 eur, štát z toho bude mať pol milióna eur ako bonus, ktoré by inak nezískal. V návrhu zákona navrhujeme tri znížené pásma, do 500 metrov štvorcových poplatok 5 eur, od 501 metrov štvorcových do 2 000 metrov štvorcových poplatok 15 eur a od 2 001 metrov štvorcových do 5 000 metrov štvorcových poplatok 30 eur. Nad 5 000 metrov štvorcových zostáva dnešný poplatok 66 eur. Návrh zákona je ošetrený aj voči prípadným špekuláciám rozdeľovania existujúcich listov vlastníctva, na ktorých sa nachádza viac parciel, rozdeľovaním listov vlastníctva na viac listov vlastníctva, resp. k rozdeľovaniu parciel na spoluvlastnícke podiely alebo k zmenšeniu spoluvlastníckeho podielu tak, aby neprišlo k enormnej záťaži katastrálnych úradov. Takýchto prípadov sa navrhnuté znížené pásma netýkajú. Dámy a páni, tento návrh zákona som predkladal zhruba pred pol rokom, vtedy získal podporu celej opozície a úplne čiste náhodou a zhodou okolností práve na tejto schôdzi prerokúvame dokonca v skrátenom konaní zákon, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov. To je ten návrh zákona, ktorý sme prerokúvali včera. Konštatujem, že schválenie tohto môjho návrhu zákona by významne uľahčilo aplikačnú prax zákona, ktorý sme včera prerokovali v skrátenom legislatívnom konaní, a preto pevne verím, že tento návrh zákona získa teraz nielen podporu celej opozície, ale aj podporu vládnej strany SMER. Ďakujem pekne, skončil som.
V. Faič, poslanec: (2001-12-11):
J. Migaš, predseda NR SR: Prezentujme sa a hlasujme. Hlasujeme o návrhu pani poslankyne Angelovičovej. Hlasujeme. (Hlasovanie.) Prítomných je 103 poslancov, za návrh 69, proti 5, zdržalo sa 27, nehlasovali 2. Návrhy pani poslankyne sme schválili. Ďalej.
Hrušovský, Pavol, podpredseda NR SR (2010-12-16):
Pán spoločný spravodajca požiadal o vystúpenie. Pán poslanec Mikolaj, taká je regula, aj zajtra. Nech sa páči, pán predseda.
Blaha, Ľuboš, poslanec NR SR (2021-09-28):
Pán podpredseda, ja som takisto presvedčený, že toto bolo celé zinscenované. Sulík dobre vedel, že má dvadsať minút, dvadsať minút si potreboval využiť na mítingový prejav o tom, ako za všetko môže Robert Fico, a potom, keď konečne mal povedať nejaké riešenie, tak sa zrazu tvári, aký je ublížený, že sme mu my v opozícii nedovolili to, čo mu mohla vládna väčšina schváliť. A teraz, sa tu teraz ideme predháňať, že ideme, kto viac poľutuje Sulíka. Ako tu ľudia prídu na konci roka o stovky euro, od začiatku roka budú platiť o stovky eur viacej na energiách a my sa predháňame, kto viac poľutuje Sulíka. Veď to je absurdné! To mi pripomína Beverly Hills 902 10, pusťte Donu k maturite, pusťte Sulíka ku kecpultu – veď to je úplne absurdné. Viete, Sulík mal dosť času na to, aby mohol vysvetliť, prečo dokážeme dať 2 mld. do zbraní, prečo dokážeme dať 50 mil. do nejakej šialenej Matovičovej lotérie na očkovanie, prečo lejeme milióny na očkovaciu kampaň do médií, prečo tu sa lejú, miliarda do testov, do neuveriteľnej zlodejiny s testami, ktorú tu spáchal Matovič, ale nevieme nájsť peniaze na kompenzáciu a na to, aby sme stabilizovali, stabilizovali ceny energií pre ľudí na celom Slovensku. Veď to sa dotkne každej rodiny na Slovensku, to sa dotkne ľudí, ktorí chodia nakupovať, to sa dotkne cien všetkého, a Sulík sa tu urazí a odbehne odtiaľto ako taký plačko, máme už Plačkovú, máme aj Plačku, lebo všetci sa teraz ideme rozplakať, že Richard Sulík nedostal slovo tak, ako si to predstavoval, lebo opozícia mu v tom zabránila, lebo opozícia v menšine má tú moc. Veď toto je úplne absurdné. Skôr mohol ten Sulík naozaj vysvetliť to, čo je najdôležitejšie. Či reálne plánuje dereguláciu cien v energetike. Lebo pokiaľ toto ide urobiť, tak to je zločin proti ľudskosti. To je neoliberálny experiment, aký si dovolil naposledy Pinochet v Čile, a pokiaľ toto Sulík naozaj ide urobiť, tak spácha taký zločin, za ktorý jedného dňa bude súdený. Ďakujem pekne.
Kollár, Boris, predseda NR SR (2020-10-13):
S ďalšou faktickou poznámkou vystúpi pán poslanec Baláž.
Laššáková, Jana, podpredsedníčka NR SR (2013-10-17):
Pán spravodajca, zaujmite miesto určené pre spravodajcov. Otváram rozpravu, do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Pán podpredseda vlády nemá k čomu zaujať stanovisko, ani spoločný spravodajca. Ďakujem vám. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 612, spoločná správa výborov má tlač 612a. Prosím podpredsedu vlády, aby vládny návrh zákona odôvodnil. Nech sa páči, máte slovo.
J. Slota, poslanec: (2009-06-03):
Chcem povedať ale jedno, keď sa hovorí tu stále o právach menšín, pozrime sa, aké má právo slovenská menšina v Maďarsku. Veď tá už prestala vlastne existovať. Toto nehovorím len ja, ale hovorí to aj priamo bývalý ombudsman pre menšiny pán Jenö Kaltenbach, ktorý hovorí jednoznačne: „V Maďarsku boli národnostné menšiny prakticky úplne asimilované. Akčné programy pre ne sú iba ilúziou. Zo 460-tisícovej slovenskej národnostnej menšiny zostalo 26-tisíc, ktorí sa hlásia ešte k slovenskej národnosti.“ Toto je ten výsledok. A keď tu už hovoríte stále o tých vulgárnostiach, ja si myslím, že treba si prečítať trebárs vyjadrenia pána premiéra Gyurcsánya, čo, čo, nechcem to tu ani citovať, ale otvorene tam hovorí o tom, ako dva roky strana klamala maďarský národ a ten maďarský národ nazval úplne nejako ináč, nie spisovne. A to nehovorím len o Gyurcsányovi, o Orbánovi, ktorý na svojej webovej stránke používa skutočne veľmi šťavnaté výrazy a názvy. Nehovorím o bývalom primátorovi Komárna, ktorý vyzýva: „Zoberme cepy a kosy a poďme na tých krpčiarov na severe.“ A nehovorím trebárs aj o tom, čo povedal Duray: „Prečo sa Maďari nechopili zbrane...“ (Prerušenie vystúpenia časomierou.)
Simon, Zsolt, poslanec NR SR (2013-10-30):
Ďakujem pekne. Pán kolega, no musím povedať, že ja k tomuto návrhu zaujmem rovnaký postoj, a to z jedného jediného dôvodu, nie zákon a nie vnútorné predpisy tu v parlamente vyriešia, či tu niekto v týchto poslaneckých laviciach bude piť alkohol, alebo nebude piť alkohol, alebo je alkoholikom, alebo nie je alkoholikom, ale sú to občania Slovenskej republiky, ktorí rozhodujú vo voľbách. Preto, lebo Ján Slota sa tu správal tak, ako sa tu správal, dostal vizitku od občanov, že tu dneska nesedí. Toto je prioritné. To, že sa o tom vedie diskusia, to je v poriadku, lebo na to sa poukáže, od toho je verejná kontrola tohto parlamentu a to je to podstatné. Nie to, čo my si tu aký zákon napíšeme, ale to, ako nás zhodnotia občania a každého jedného poslanca v tejto Národnej rade. A ja sa nemám za čo hanbiť, a preto si myslím, že takýto zákon v tomto, v tomto zmysle nie je potrebný, skôr verejná kontrola. Ďakujem.
M. Číž, podpredseda NR SR: (2009-12-10):
(Prerušenie rokovania o 11.42 hodine.) (Pokračovanie rokovania o 14.00 hodine.) Siedmy deň rokovania 44. schôdze Národnej rady Slovenskej republiky 10. decembra 2009 o 14.00 hodine
Zmajkovičová, Renáta, podpredsedníčka NR SR (2012-09-14):
S faktickými poznámkami traja poslanci. Uzatváram možnosť faktických poznámok. Pán poslanec Kaník.
Jurinová, Erika, podpredsedníčka NR SR (2014-06-03):
Nech sa páči s faktickou poznámkou, pán poslanec. Môžete zapnúť, prosím vás, technici. (Reakcia z pléna.) Dobre bez karty je, tak berieme to ako faktickú poznámku.
Sabolová, Mária, poslankyňa NR SR (2011-06-02):
Ďakujem pekne za reakcie. Možno začnem tak skôr od konca a chcem sa spýtať pána poslanca Jurčíka, či si myslí, že táto diskusia odvčera večera je tak zmysluplná a tak vecná, že nie je to zbytočne prežutý čas. Pánovi poslancovi Chrenovi chcem povedať, že ja nespochybňujem vôľu občanov, ale nechcem, aby sa čísla stali demagógiou, lebo 25 % účasti na voľbách s 90-percentým vyjadrením, áno, je vždy len 25 % voličov, ktorí chcú túto zmenu, a myslím, že kolega Galbavý to veľmi pekne naznačil. Čokoľvek sa ich opýtate, čo nepoznajú, nevidia a kde máte viacej peňazí, tak ako netreba. Pán poslanec Viskupič, nie som presvedčená, že moje vystúpenie bolo rozporuplné, lebo ja si myslím, že v pléne by sme mali diskutovať, ale mali by sme diskutovať vecne o tom, či má zmysel mať 150 poslancov, 100 poslancov, 50 poslancov, či vôbec je treba, aby sme mali nejakých poslancov v Národnej rade. Čiže ak budeme vecne diskutovať a nebudeme tu rozoberať, či ministerstvo hospodárstva predkladá také a onaké návrhy zákonov a či sú legislatívne dobré a nie, toto považujem za totálnu hlúposť a nadbytočnosť tejto rozpravy. A že som dala procedurálny návrh, si myslím, že tak ako hovoríte, každý má právo na názor, diskutujme o tom, diskutujme aj v pléne, ale vecne, ale ak tu má byť takáto diskusia a nie je ničím podložená, len takou debatičkou, tak potom si myslím, že procedurálny návrh vrátiť, nepokračovať v rokovaní je správny.
Šeliga, Juraj, podpredseda NR SR (2020-07-10):
Pán poslanec Vons.
Matovič, Igor, poslanec NR SR (2011-09-07):
Vážený pán predsedajúci, milé dámy, milí páni, ja budem veľmi stručný. V tejto novele mi vadí jeden bod. Je to bod 9, ktorý hovorí o tom, že generálny riaditeľ RTVS by mal mať zvýšený plat zo štvornásobku priemernej mzdy na sedemnásobok priemernej mzdy. Inak preložené do ľudskej reči, v čase, keď nevieme, či Slovensko bude ešte na budúci rok platiť eurom, keď ľudia na Slovensku majú istotu, že budeme zažívať ťažké časy, v čase, keď aj tento rok zadlžíme Slovensko o približne 100 mld. korún, ktoré budú splácať naše deti a vnúčatá, my ideme generálnemu riaditeľovi RTVS zvyšovať plat o 75 %. Je to nehoráznosť. A preto to v žiadnom prípade nepodporím.
Kavecká, Monika, poslankyňa NR SR (2023-03-15):
A ideme hlasovať zajtra.
Jurinová, Erika, podpredsedníčka NR SR (2013-06-20):
Ďakujem pekne, pán minister. Dávam slovo spoločnému spravodajcovi z ústavnoprávneho výboru, poslancovi Martinovi Poliačikovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Poliačik, Martin, poslanec NR SR (2013-12-17):
Richard, ja súhlasím s tým, že o tej takzvanej skratke, ktorá je populárna a veľmi nepresná a hovorí sa jej rómsky problém, je treba začať hovoriť a je treba predkladať reálne riešenia. Nemyslím si, že len ľudia, ktorí sa hrajú na humanistov, predkladajú tie riešenia. Myslím si, že tie riešenia predkladá mnoho ľudí, ktorí reálne humanistami sú, a ja SaS ako stranu, ktorá obhajuje hodnoty humanizmu, takisto pokladám a myslím si, že posilňovanie možností ľudí k slobodnému výberu v akejkoľvek oblasti, ktorá ich nepoškodzuje, je súčasťou humanizmu ako takého. A preto si myslím, že netreba zbytočne polarizovať tú diskusiu na tých, ktorí o tom nič nevedia a dávajú plané návrhy, a potom na tých, ktorí to jasne poznajú, lebo to je presne, to je presne ten slovník ľudí, ktorí, ktorých zástupca vyhral v Banskej Bystrici župné voľby. Našou úlohou je ukazovať, že problémy, ktoré on tvrdí, že pomenúva, pomenúva nepresne a že riešenie, ktoré on tvrdí, že prináša, nedosahuje výsledky. Naša úloha je prinášať poctivé riešenia a ukazovať na problémy, ktoré tieto riešenia prinášajú. Preto tento zákon nepovažujem za jedno z riešení takzvaného rómskeho problému. Považujem ho za riešenie problému, ktorý, ktoré, ktorý tkvie v tom, že niektorí ľudia jednoducho nemajú priestor na to, aby mohli uživiť väčší počet detí. A akákoľvek ideologická nálepka tomu problému môže len... (Prerušenie vystúpenia časomerom.)
P. Hrušovský, predseda NR SR: (2002-11-06):
Prosím, pán poslanec Fico. Ja som hovoril, že je to zákon o platových pomeroch niektorých ústavných činiteľov. Hlasujeme, páni poslanci, o odporúčaní prerokovať návrh zákona v druhom čítaní. (Hlasovanie.) Prítomných je 115 poslancov, za návrh 91, proti 13, zdržali sa 4, nehlasovalo 7. Teraz budeme hlasovať o pridelení návrhu zákona na prerokovanie výborom, určenie gestorského výboru, ako aj lehotu na prerokovanie návrhu zákona vo výboroch. Prosím, páni poslanci, prezentujme sa a hlasujme. (Hlasovanie.) Prítomných je 122 poslancov, za návrh 105, proti 11, zdržalo sa 6. Konštatujem, že návrh sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov, ktorý sme prerušili ukončením rozpravy. Nech sa páči, pani poslankyňa, prosím, aby ste predniesli návrh uznesenia. E. Černá, poslankyňa: Odporúčam, aby bol tento návrh prerokovaný v druhom čítaní a súčasne odporúčam prideliť vládny návrh zákona na prerokovanie ústavnoprávnemu výboru a Výboru Národnej rady  Slovenskej republiky pre sociálne veci a bývanie.
Mizík, Stanislav, poslanec NR SR (2018-02-14):
Vážené kolegyne a kolegovia, štátna hymna Nad Tatrou sa blýska je štátny symbol, je to náš štátny symbol. Pokiaľ sa nemýlim, hymna sa má používať v praxi a prax sa má aplikovať kde inde, ako v prvom rade v zákonodarnom zbore Slovenskej republiky. Iste je dôležité použiť ju aj na športových podujatiach, ale Národná rada je podľa mňa väčšia priorita. Tento náš návrh zákona dávame preto, lebo v minulosti sme už raz dali tento návrh v rámci procedurálneho návrhu. Bolo to zamietnuté. Zamietla to aj SNS, ktorá má v názve slovo slovenská. Aké divotvorné uvažovanie vtedy mali jej poslanci, to nevie nik. Dokonca nič slovenské na nej nenachádzala ani ich bývalá členka Anna Malíková, dokonca jej bývalá predsedníčka. Dúfam, že im moje slová otvoria oči. Dokážte, že ste vlastenci a že sa Anča Malíková mýlila. O poslancoch Slovenskej arabskej Strany nepochybujem, oni majú radšej modrú handru so žltými hviezdičkami. Boli by najradšej, keby im k tej modrej handre hrala americká hymna, a potešil by ich svojou prítomnosťou americký prezident v zastúpení pre Slovensko Andrej Kiska, náš lietajúci Čestmír. Je smutné, že ma nemôžu počuť, myslím tým hlavne extrémistov v prvom rade. Vážení poslanci, oslovujem tých, ktorí majú v sebe slovenské srdce a ctia si štátne symboly, aby zahlasovali za náš návrh. Obraciam sa dokonca na normálnych členov SMER-u, SNS a OĽANO. Nepolitikárčite, teraz sa ukáže, kde máte srdce. Teraz to bude alfa a omega obsahu vášho myslenia. Ďakujem.
Bugár, Béla, podpredseda NR SR (2019-05-21):
Prezentujme sa a hlasujme. (Hlasovanie.) Prítomných 135 poslancov, za 108, proti 2, zdržalo sa 23 poslancov, 2 nehlasovali. Návrh uznesenia sme schválili. Teraz prosím pána poslanca Federiča, aby uviedol hlasovanie o návrhu uznesenia k Správe o výsledkoch kontrolnej činnosti Najvyššieho kontrolného úradu za rok 2018 (tlač 1400).
Ďuriš Nicholsonová, Lucia, podpredsedníčka NR SR (2019-02-18):
Pani poslankyňa Verešová.
Kondrót, Maroš, poslanec NR SR (2011-05-19):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Hort, podpredseda NR SR: (2008-02-12):
Druhým a posledným prihláseným písomne do rozpravy za poslanecké kluby je pán poslanec Rafael Rafaj, ktorý vystúpi za poslanecký klub Slovenskej národnej strany. Po jeho vystúpení a po prípadných faktických poznámkach bude možné prihlásiť sa do rozpravy ústne. Pán poslanec, nech sa páči.